**แผนปฏิบัติการป้องกันการทุจริต 4 ปี**

**(พ.ศ. 2561 – 2564)**

**องค์การบริหารส่วนตำบลหนองน้ำแดง**

**อำเภอปากช่อง จังหวัดนครราชสีมา**

**สารบัญ**

 **หน้า**

ส่วนที่ 1 บทนำ 1

ส่วนที่ 2 แผนปฏิบัติการป้องกันการทุจริต 2 - 6

ส่วนที่ 3 รายละเอียดโครงการ/กิจกรรม/มาตรการ ตามแผนปฏิบัติการฯ 7 - 42

**คำนำ**

ปัญหาการทุจริตและประพฤติมิชอบของบุคลากรภาครัฐในปัจจุบันนับเป็นปัญหาที่รุนแรงและมีแนว

โน้มที่จะพัฒนารูปแบบให้สลับซับซ้อนมากขึ้นซึ่งมีผลกระทบและเป็นอุปสรรคต่อการพัฒนาประเทศมากขึ้นทุกปี เพื่อ

ให้ระบบราชการและการปฏิบัติงานของบุคลากรของภาครัฐมีความโปร่งใสและมีการดำเนินการถูกต้องตามกฎหมายและระเบียบแบบแผนของทางราชการจะต้องมีการจัดระบบการตรวจสอบและประเมินผลสัมฤทธิ์ตามมาตรฐานคุณธรรมจริยธรรมและความคุ้มค่าของทรัพยากรที่ใช้ไปโดยต้องมีการเปิดเผยข้อมูลข่าวสารปรับปรุงระบบการปฏิบัติ

งานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วมในการรณรงค์และปลูกจิตค่านิยมให้ประชาชนมีส่วนร่วมในการตรวจสอบการปฏิบัติงานของบุคลากรภาครัฐและให้ผู้ปฏิบัติงานมีความซื่อสัตย์สุจริตมีคุณธรรมและจริยธรรมเพื่อให้องค์กรปราศจากการทุจริตและประพฤติมิชอบรวมทั้งปัญหาความเสื่อมศรัทธาในการบริหารราชการ จากปัญหาดังกล่าวรัฐบาลจึงได้มีการกำหนดนโยบายเกี่ยวกับการป้องกันการทุจริตซึ่งถือเป็นที่มาของ

การดำเนินการป้องกันและปราบปรามการทุจริตและประพฤติมิชอบทั้งนี้คณะรัฐมนตรีในการประชุมเมื่อวันที่ 11 ตุลาคม 2559 ได้มีมติเห็นชอบยุทธศาสตร์ชาติ ว่าด้วยการป้องกันและปราบปรามการทุจริต ระยะที่ 3 (พ.ศ.2560 – 2564) ตามที่คณะกรรมการ ป.ป.ช. เสนอและให้หน่วยงานภาครัฐแปลงแนวทางและมาตรการสู่การปฏิบัติ โดยกำหนดไว้ในแผนปฏิบัติราชการ 4 ปีและแผนปฏิบัติราชการประจำปี โดยให้หน่วยงานภาครัฐดำเนินการให้สอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560 – 2564) กรอบยุทธศาสตร์ชาติ ระยะ 20 ปี และแผนการปฏิรูปประเทศด้านต่างๆเพื่อยกระดับคะแนนของดัชนีการรับรู้การทุจริตสูงกว่าร้อยละ 50

เพื่อประสิทธิภาพในการป้องกันการทุจริต ตลอดจนแสดงให้เห็นถึงเจตจำนงทางการเมืองของผู้บริหารท้องถิ่นในการต่อต้านการทุจริตอย่างเป็นรูปธรรมได้เห็นถึงความสำคัญในเรื่องนี้โดยเห็นว่าการสร้างองค์กรภาคราชการให้มีความโปร่งใสมีคุณธรรมจริยธรรมและธรรมาภิบาลในการปฏิบัติราชการเพื่อป้องกันการทุจริตและประพฤติมิชอบควรเริ่มต้นด้วยการปลูกฝังสร้างจิตสำนึกค่านิยมคุณธรรมจริยธรรมและหลักธรรมาภิบาลในการปฏิบัติราชการมีจิตสำนึกที่ดีในการให้บริการปฏิบัติราชการด้วยความซื่อสัตย์สุจริตเป็นธรรมและเสมอภาคทำให้การบริหารราชการเกิดความโปร่งใสตลอดจนการเปิดโอกาสให้ประชาชนได้เข้ามามีส่วนร่วมในการป้องกันการทุจริตและประพฤติมิชอบให้ประชาชนเกิดความมั่นใจศรัทธา และไว้วางใจในการบริหารราชการ องค์การบริหารส่วนตำบลหนองน้ำแดง จัดทำแผนปฏิบัติการป้องกันการทุจริต 4 ปี (พ.ศ. 2561 – 2564) ขึ้น เพื่อให้ระบบราชการและการปฏิบัติงานของบุคลากรของภาครัฐมีความโปร่งใสและมีการดำเนินการถูกต้องตามกฎหมายและระเบียบแบบแผนของทางราชการ

 องค์การบริหารส่วนตำบลหนองน้ำแดง